A BIZOTTSÁG 1068/2007/EK RENDELETE
(2007. szeptember 17.)
az oltalom alatt álló eredetmegjelölések és földrajzi jelzések nyilvántartásában szereplő egyik megnevezés termékleírásában történő nem jelentéktelen módosítás jóváhagyásáról (Queso Nata de Cantabria (OEM))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 9. cikke (1) bekezdésének első albekezdésével összhangban és ugyanezen rendelet 17. cikkének (2) bekezdése értelmében a Bizottság megvizsgálta az 1107/96/EK bizottsági rendelet (2) alapján bejegyzett „Queso de Cantabria” oltalom alatt álló eredetmegjelölés termékleírásában történő módosítás jóváhagyására irányuló, Spanyolország által benyújtott kérelmet.
(2)
A szóban forgó módosítás nem minősül kisebb jelentőségűnek az 510/2006/EK rendelet 9. cikke értelmében, ezért ugyanezen rendelet 6. cikkének megfelelően a Bizottság a módosítási kérelmet közzétette (3) az Európai Unió Hivatalos Lapjában. A Bizottsághoz egyáltalán nem érkezett az 510/2006/EK rendelet 7. cikke szerinti, kifogást tartalmazó nyilatkozat, ezért a módosítást jóvá kell hagyni,
ELFOGADTA EZT A RENDELETET:
1. cikk
A Bizottság jóváhagyja az e mellékletben szereplő megnevezésre vonatkozó termékleírásnak az Európai Unió Hivatalos Lapjában közzétett módosítását.
2. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 17-én.